Kamu bisa jelasin ke aku soal PlayStation Home dalam bahasa melayu?

PlayStation Home (juga digelar dan dirujuk hanya sebagai Home) merupakan sebuah servis permainan video sosial berdasarkan komuniti yang direka oleh studio-studio London dan Cambridge Sony Computer Entertainment untuk kegunaan oleh konsol PlayStation 3 di PlayStation Network (PSN). Servis ini diakses secara langsung menerusi XrossMediaBar yang merupakan antaramuka PlayStation 3. Keahliannya adalah percuma, dan sekadar memerlukan akaun PSN sahaja. Home telah berada dalam proses pembangunan sejak awal tahun 2005 dan bermula sebagai sebuah ujian  beta terbuka pada 11 Disember, 2008.

Home membenarkan penggunanya mencipta sebuah avatar, yang boleh diubahsuai untuk menyesuaikan dengan citarasa pengguna. Pengguna juga boleh mencantikkan pangsapuri peribadi avatar mereka (digelar sebagai HomeSpace) dengan barang-barangan yang dibeli atau dimenangi. Pengguna kemudiannya boleh bergerak di dunia Home (kecuali kawasan-kawasan bersilang) yang sentiasa dikemaskini oleh Sony. Setiap bahagian duniannya dikenali sebagai ruang, ataupun space. Ruang awam mungkin sekali sebagai hiasan sahaja, ataupun untuk berkenalan. Ciri-ciri Home termasuklah permainan-permainan video mini yang boleh dibahagikan untuk seorang pemain ataupun sekumpulan pemain. Para pengguna boleh membeli-belah barangan baru untuk menghiasi avatar mereka dengan lebih baik, ataupun mendekorasi HomeSpace mereka. Home juga memiliki skrin-skrin video untuk pengiklanan, namun kandungan video utama ditunjukkan di panggung wayang sebagai ciri hiburan. Home turut menjadi hos kepada beberapa acara istimewa misalnya seperti acara pemberian hadiah ataupun acara-acara hiburan. Pengguna juga boleh menggunakan Home untuk berhubung dengan rakan-rakan dan mengubahsuai kandungan. Apabila pemasangan selesai, pengguna boleh memilih 3, 5, 8 ataupun 12 GB ruang bebas cakera keras untuk diperuntukkan untuk Home.